ai4bharat/Pralekha huggingface dataset:
ரெயில்வே அமைச்சகம்
எதிர்காலத்திற்கு தயார்படுத்தும் வகையிலான ரயில்வே கட்டமைப்பு
எதிர்காலத்திற்கு தயார்படுத்தும் வகையிலான ரயில்வே கட்டமைப்பை உருவாக்குவதற்காக, கர்நாடக முதல்வர் திரு. பி எஸ் எடியூரப்பா, மத்திய ரயில்வே, வர்த்தகம் மற்றும் தொழில் துறை, நுகர்வோர் விவகாரங்கள், உணவு மற்றும் பொது விநியோக அமைச்சர் திரு. பியூஷ் கோயல் ஆகியோர் தென்மேற்கு ரயில்வேயின் மைசூர் பிரிவின் சிவமோகா மற்றும் பத்ராவதியின் மொத்தம் 3 லெவல் கிராசிங் நுழைவாயில்களுக்கான சாலை மேம்பாலங்களுக்கு அடிக்கல் நாட்டினார்கள்.
திரு.பியூஷ் கோயல் காணொலி வாயிலாக கலந்துகொண்டார், இதர பிரமுகர்கள் சிவமோகாவிலிருந்து இந்த நிகழ்ச்சியில் பங்கேற்றனர்.
நிகழ்ச்சியில் பேசிய மத்திய அமைச்சர் திரு. பியூஷ் கோயல், “மூன்று சாலை மேம்பாலங் களுக்கு அடிக்கல் நாட்டுவது மிகுந்த மகிழ்ச்சி அளிக்கிறது. இந்த பணியை நாங்கள் விரைந்து நிறைவு செய்வோம் என்று நம்புகிறேன்.
சிவமோகா மக்களுக்கு இந்த திட்டங்கள் மிகவும் உதவிகரமாக இருக்கும். இந்தத் திட்டங்கள் வர்த்தகத்தை எளிமையாக்குவதுடன், மக்களின் வாழ்வையும் சுலபமானதாக மாற்றும்.
மேலும் நேரம் சேமிக்கப்படுவதுடன் பாதுகாப்பும் மேம்படுத்தப்படும். சிவமோகாவில் மேற்கொள்ளப்பட்டு வரும் பணிகள் இந்த பகுதியை அனைவரும் விரும்பும் சுற்றுலாத்தலமாக மாற்றும்.
இந்தியாவின் மிகப்பெரிய மற்றும் ஆசியாவின் இரண்டாவது மிகப்பெரிய நீர்வீழ்ச்சி இங்கே உள்ளது. சிவமோகாவிலிருந்து சிகாரிபுரா வழியாக ராணிபென்னூர் வழித்தடத்தில் 103 கிலோ மீட்டர் புதிய ரயில் பாதை பணிகளும் விரைவுபடுத்தப்படும்.
பெங்களூருவில் இருந்து புறப்படும் ஜன்ஷதாப்தி மற்றும் திருப்பதி, சென்னையிலிருந்து பயணிக்கும் எக்ஸ்பிரஸ் ரயில்களால் சிவமோகா மக்கள் ஏற்கனவே பயனடைந்து வருகின்றனர்”, என்று கூறினார்.
இந்த மூன்று முக்கிய திட்டங்களின் பணிகள் சுமார் ரூ. 115 கோடி மதிப்பீட்டில் மேற்கொள்ளப்படும். இந்த பணிகளுக்கான ஒப்பந்தங்களும் வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698150
------
(Visitor Counter : 116
பிரதமர் அலுவலகம்
பாபா பந்தா சிங் பகதூரின் 350வது பிறந்த நாளில் பிரதமர் புகழஞ்சலி
துணிச்சலான பாபா பந்தா சிங் பகதூரின் 350வது பிறந்தநாளில், அன்னாருக்கு, பிரதமர் புகழஞ்சலி செலுத்தினார்.
இது குறித்து டிவிட்டரில் பிரதமர் விடுத்துள்ள பதிவில், ‘‘துணிச்சலான பாபா பந்தா சிங் பகதூரின் 350வது பிறந்த நாளில், அவருக்கு புகழஞ்சலி செலுத்துகிறேன். கோடிக்கணக்கான மக்களின் மனதில் அவர் வாழ்கிறார். நீதி மற்றும் நேர்மைக்காக அவர் நினைவு கூறப்படுகிறார். ஏழைகளின் மேம்பாட்டுக்கு அவர் பல முயற்சிகளை மேற்கொண்டார்.’’ என குறிப்பிட்டுள்ளார்.
உள்துறை அமைச்சகம்
தேசிய விருதுக்கான இணையதளம் தொடங்கப்பட்டது, பல்வேறு விருதுகளுக்கான பரிந்துரைகள் தொடக்கம்
மத்திய அரசின் சார்பில் தேசிய விருதுக்கான பொதுவான இணையதளம்  தொடங்கப்பட்டுள்ளது. இதன் மூலம் பல்வேறு அமைச்சகம், துறைகளின் அனைத்து விருதுகள் குறித்த விவரங்களும் வெளிப்படையாக ஒரே தளத்தில் இடம் பெறுகிறது. மத்திய அரசின் பல்வேறு விருதுகளுக்காக ஒவ்வொரு குடிமகன் அல்லது அமைப்புகள் தனிநபர்களையோ, அமைப்புகளையோ விருதுகளுக்காக பரிந்துரை செய்ய இந்த இணையதளம் வகை செய்துள்ளது.
தற்போது பல்வேறு விருதுகளுக்கு பரிந்துரை செய்வதற்கான நடவடிக்கை தொடக்கம்.
- பத்ம விருதுகள் – கடைசி தேதி – 15.09.2022
- கௌசலாச்சாரியா விருது – கடைசி தேதி – 30.07.2022
- மூத்த குடிமக்களுக்கான தேசிய விருது – கடைசி தேதி – 18.08.2022
- தனிநபர் திறன் 2021-க்கான தேசிய விருது – கடைசி தேதி – 28.08.2022
- தனிநபர் திறன் 2022-க்கான தேசிய விருது – கடைசி தேதி – 28.08.2022
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845263
குடியரசுத் துணைத் தலைவர் செயலகம்
திப்ருகர் பல்கலைக்கழகத்தின் 21-வது பட்டமளிப்பு நிகழ்ச்சியில் குடியரசு துணைத்தலைவர் ஆற்றிய உரையின் தமிழாக்கம்
வணக்கம், அனைவருக்கும் எனது வாழ்த்துகள்!
எனதருமை மாணவர்களே, அமிர்த காலத்தில் இந்தியாவை 2047-ம் ஆண்டுக்கு எடுத்து செல்வதற்கான மனிதவள ஆதாரமாக நீங்கள் திகழ்கிறீர்கள். நாடு 2047-ம் ஆண்டு நூற்றாண்டு சுதந்திர தினத்தை கொண்டாடும் போது நீங்கள் செயல்வீரர்களாக இருப்பீர்கள். இந்த பெருமைமிகு கல்வி நிறுவனத்தின் 21-வது பட்டமளிப்பு நிகழ்ச்சியில் பங்கேற்று உரையாற்றுவதில் நான் மகிழ்ச்சி அடைகிறேன்.
நண்பர்களே,
நாட்டின் குடியரசு துணைத்தலைவராக பொறுப்பேற்றுக் கொண்ட பிறகு இங்கு நான் 3-வது முறையாக வருகை தருகிறேன். இது எனக்கு என்றும் மகிழ்ச்சியான தருணம்.
வடகிழக்குப் பிராந்தியத்தில் உள்ள 8 மாநிலங்களும் உண்மையில் இந்தியாவின் அஷ்டலட்சுமிகளாகும். அவர்களுடைய பங்களிப்பு இன்றி இந்தியா முழுமையடையாது.
திப்ருகர்-அசாம் மாநிலத்தில் அழகான கலாச்சாரம் மிக்க வர்த்தக தலைநகரமாகும். உச்சநீதிமன்றத்தின் முன்னாள் தலைமை நீதிபதியும், மாநிலங்களவையில் எனது சகாவுமான திரு ரஞ்சன் கோகாய் உள்பட பல்வேறு அறிஞர்கள், இலக்கியவாதிகள், கலாச்சாரத் துறையினர் ஆகியோருக்கு திப்ருகர் சொந்த ஊராகும்.
இந்த ஆண்டு இப்பகுதியைச் சேர்ந்த திருமதி ஹிமோப்ரோவா சுட்டியா, திரு ஹேம்சந்திர கோஸ்வாமி, திரு ராம்கி வாங்பே ஜீன் உள்ளிட்டோருக்கு பத்ம விருதுகள் வழங்கப்பட்டன.
-----
AD/IR/AG/KPG
(Visitor Counter : 94
குடியரசுத் தலைவர் செயலகம்
93 கி.மீ. லூசாகா போக்குவரத்துத் திட்டப்பணிகளைக் குடியரசுத் தலைவர் வண்ணமிகு நிகழ்ச்சியில் தொடங்கி வைத்தார்: இந்தியா-ஜாம்பியா உறவுகளில் பொருளாதார ஒத்துழைப்பு முக்கியத் தூணாக உள்ளது என்றார் அவர்.
93 கி.மீ. லூசாகா போக்குவரத்து நெரிசலைக் குறைப்பதற்கான திட்டத்தை இன்று  குடியரசுத் தலைவர் திரு. ராம்நாத் கோவிந்த் மற்றும் ஜாம்பியா குடியரசுத் தலைவர் திரு. எட்கர் சாக்வா லுங்கு –வுடன் இணைந்து வண்ணமிகு நிகழ்ச்சி ஒன்றில் தொடங்கி வைத்தார். ஈக்வடோரியல் கினியா, சுவாசிலாந்து, ஜாம்பியா ஆகிய மூன்று ஆப்பிரிக்க நாடுகளில் அரசுமுறைப் பயணம் மேற்கொண்டிருந்த குடியரசுத் தலைவர் திரு. கோவிந்த் பயணத்தின் இறுதிநாளன்று இத்திட்டத்தைத் தொடங்கிவைத்தார். லூசாகா போக்குவரத்து நெரிசலைக் குறைப்பதற்கான திட்டம் இந்திய அரசின் பெரிய அளவு நிதி உதவியைப் பெற்ற ஒரு திட்டமாகும். ஆஃப்கான்ஸ் இன்ஃபராஸ்டரக்சர் என்ற இந்திய நிறுவனம் இந்தத் திட்டத்தை நிறைவேற்றும் பொறுப்பை ஏற்றுள்ளது.
நிகழ்ச்சியில் பேசிய குடியரசுத் தலைவர் மேம்பாட்டுக் கூட்டாண்மையையும் பொருளாதார ஒத்துழைப்பையும் இந்தியா-ஜாம்பியா உறவுகளின் முக்கியத் தூண்கள் என்று குறிப்பிட்டார். ஜாம்பியா குடிமக்களுக்குப் பயனளிக்கும் திட்டங்களை இரு நாடுகளும் கூட்டாக மேற்கொள்வது மகிழ்ச்சி அளிக்கிறது என்றும் அவர் கூறினார். ஜாம்பியா அரசு தனது திட்டங்கள் மற்றும் கொள்கைகளில் மக்களை மையப்படுத்தும் அணுகுமுறையைப் பின்பற்றுவதை இந்தியா பாராட்டுவதாக அவர் கூறினார்.
உலகெங்கும் நகர்ப்புறங்களில் போக்குவரத்து நெரிசல் நிலவுவது நவீன காலத்தின் சவால் என்று அவர் கூறினார். போக்குவரத்து நெரிசலால் ஏற்படும் பொருளாதாரச் செலவினம், அதனால் சாலைகளைப் பயன்படுத்துவோருக்கு ஏற்படும் சுகாதாரக் கேடுகள் நன்கு ஆவணப்படுத்தப்பட்டுள்ளன என்று குடியரசுத் தலைவர் கூறினார். லூசாகா திட்டம் ஜாம்பியாவிற்கும் இந்தியாவிற்கும் இடையே மேலும் சிறப்பான ஒத்துழைப்பிற்கு வழிவகுக்கும் என்று தாம் நம்புவதாகவும் குடியரசுத் தலைவர் திரு. ராம்நாத் கோவிந்த் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 109
குடியரசுத் தலைவர் செயலகம்
சீன வெளியுறவுத்துறை அமைச்சர் குடியரசு தலைவரோடு சந்திப்பு
சீன குடியரசின் வெளியுறவுத் துறை அமைச்சர் திரு. வேங்க் இ குடியரசுத் தலைவர் திரு. ராம்நாத் கோவிந்த்தை குடியரசுத் தலைவர் மாளிகையில் சந்தித்தார்.
திரு.இ.ஐ. வரவேற்ற குடியரசுத் தலைவர் இந்தியாவிற்கும், சீனாவிற்கும் இடையேயான உறவுகள் இந்திய வெளியுறவுக் கொள்கையில் ஒரு முக்கிய கூறு என்றார். இரு பெரிய நாடுகள் என்கின்ற முறையில் பரஸ்பர மற்றும் மண்டல சர்வதேச அளவிலான ஒத்துழைப்பின் விரிவாக்கம் பரஸ்பர நலனுக்கு உகந்தது என்றார் அவர். இரு நாடுகளுக்கு இடையேயான உறவுகளை மேலும் வலுப்படுத்த சீனாவுடனான தொடர்ந்த பேச்சுவார்த்தைகளை இந்தியா ஆவலோடு எதிர்பார்ப்பதாக கூறினார். இந்த உறவுகள் பரஸ்பர நம்பிக்கை, புரிதல் மற்றும் ஒருவர் மற்றொருவரது நலனுக்கும், உணர்வுகளுக்கும் முக்கியத்துவம் கொடுப்பதன் அடிப்படையில் அமைந்தது என்றார் குடியரசுத் தலைவர்.
ஜவுளித்துறை அமைச்சகம்
ஜவுளித் தொழிலில் கொவிட்-19 ஏற்படுத்தியுள்ள பாதிப்பு, விசைத்தறி தொழிலின் வளர்ச்சி மற்றும் நெசவாளர்களுக்கான மேக் இன் இந்தியா திட்டம் உள்ளிட்டவை குறித்த அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய ஜவுளி அமைச்சர் திருமதி ஸ்மிருதி ஜுபின் இரானி, பின்வரும் தகவல்களை அளித்தார்.
'இந்திய பட்டு தொழிலில் கொவிட்-19 பெருந்தொற்று ஏற்படுத்தியுள்ள பாதிப்புகள்' என்னும் தலைப்பில் ஆய்வு ஒன்றை அரசு நடத்தியுள்ளது.
பல்வேறு பிரச்சினைகளை இந்த துறை சந்தித்திருந்தாலும் தற்போது பாதிப்புகளிலிருந்து மீண்டு வருகிறது
கைத்தறி மற்றும் கைவினைப் பொருட்கள் துறைகளின் நலனுக்காகவும், நெசவாளர்கள், கைவினைக் கலைஞர்கள் மற்றும் உற்பத்தியாளர்கள் ஆகியோருக்கான சந்தையை விரிவுபடுத்தவும் அரசு மின் சந்தை மூலம் அவர்களின் பொருட்களை நேரடியாக அரசுத் துறைகள் மற்றும் நிறுவனங்களுக்கு விற்கும் வசதியை அரசு அளித்துள்ளது.
கைத்தறி பொருட்களின் மின் சந்தைப்படுத்துதலை ஊக்கப்படுத்துவதற்காக கொள்கை கட்டமைப்பு ஒன்று உருவாக்கப்பட்டுள்ளது.
இந்தியாவின் கைத்தறி பாரம்பரியத்தை விளம்பரப்படுத்துவதற்காக #Vocal4handmade என்னும் சமூக ஊடக முன்னெடுப்பை அரசு எடுத்தது. இந்த சமூக ஊடக பிரச்சாரம் இந்திய கைத்தறி பொருட்களுக்கான ஆர்வத்தை அதிகப்படுத்தியது தெரியவந்துள்ளது.
நெசவாளர்களின் கைகளில் பணம் இருப்பதை உறுதி செய்வதற்காக அவர்களின் பொருட்களை மாநில கைத்தறி மற்றும் இதர நிறுவனங்கள் வாங்க அறிவுறுத்துமாறு முதல்வர்களை மத்திய ஜவுளி அமைச்சகம் கேட்டுக் கொண்டுள்ளது.
விசைத்தறி மற்றும் அதை சார்ந்த பொருட்கள் மற்றும் சேவைகளுக்காக முதலீட்டு நிதியம் ஒன்றை அரசு செயல்படுத்தியுள்ளது.
இந்திய அரசின் பங்களிப்பாக ரூபாய் 24.50 கோடியும், இந்திய சிறு தொழில்கள் வளர்ச்சி வங்கியின் பங்களிப்பாக ரூபாய் 10.50 கோடியும் இந்த நிகழ்வுக்கு மூலதனமாக வழங்கப்பட்டுள்ளது.
மாற்றுத் தொழில்நுட்ப மேம்பாட்டு நிதி திட்டம் என்னும் கடன் சார்ந்த திட்டத்தை சிறு, குறு மற்றும் நடுத்தர நிறுவனங்கள் உள்ளிட்ட ஜவுளித் துறையின் தொழில்நுட்ப மேம்பாட்டுக்காக அரசு செயல்படுத்தி வருகிறது.
முதலீட்டை ஈர்த்தல், உற்பத்தித் திறன் பெருக்குதல், தரம், வேலைவாய்ப்பு, ஏற்றுமதிகள் மற்றும் இறக்குமதி ஆதரவு ஆகியவற்றுக்காக இந்தத் திட்டம் செயல்படுத்தப்பட்டு வருகிறது.
மேக் இன் இந்தியாவின் மூலம் உற்பத்திகளைப் பெருக்குவதும் வேலை வாய்ப்புகளை அதிகரிப்பதும் இந்தத் திட்டத்தின் லட்சியங்கள் ஆகும்.
தற்சார்பு இந்தியா திட்டத்தின் சிறப்பு தொகுப்பை தவிர, நாடு முழுவதிலும் உள்ள கைத்தறி நெசவாளர்கள் மற்றும் கலைஞர்களின் நலனுக்காக பல்வேறு நடவடிக்கைகளை அரசு எடுத்து வருகிறது.
கொவிட் பெருந்தொற்றின் காரணமாக, கண்காட்சிகள் போன்ற பாரம்பரிய நிகழ்ச்சிகளை நடத்த முடியாத காரணத்தினால், நெசவாளர்கள் மற்றும் கலைஞர்களுக்காக இணையவழி நிகழ்ச்சிகளுக்கு அரசு ஊக்கம் அளித்து வருகிறது.
இதைத் தவிர, தேசிய கைத்தறி வளர்ச்சி திட்டத்தின் கீழ், வட்டார அளவிலான தொகுப்புகள், கைத்தறி சந்தைப்படுத்துதல் உதவி, நெசவாளர்களுக்கான முத்ரா திட்டம், கைத்தறி நெசவாளர்கள் மற்றும் அவர்களின் குழந்தைகளுக்கான கல்வி, உள்ளிட்டவற்றையும் அரசு செயல்படுத்தி வருகிறது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பூசி அண்மைத் தகவல் - நாள் 220
இந்தியாவில் செலுத்தப்பட்ட கொவிட் தடுப்பூசிகளின் மொத்த எண்ணிக்கை 58.82 கோடியை கடந்தது
இந்தியாவில் செலுத்தப்பட்ட கொவிட்-19 தடுப்பூசிகளின் மொத்த எண்ணிக்கை இன்று மாலை 7 மணியளவில் கிடைத்த தற்காலிக அறிக்கைப்படி 58.82 கோடியை  கடந்தது. இன்று 56 லட்சத்துக்கும் மேற்பட்டவர்களுக்கு  தடுப்பூசிகள் செலுத்தப்பட்டன.
தடுப்பூசி செலுத்தும் பணி தொடங்கப்பட்டதன் 220ம் நாளான இன்று , மாலை 7 மணி அளவிலான தற்காலிக அறிக்கைப்படி 39,62,091 பேருக்கு முதல் டோஸ் தடுப்பூசியும், 16,48,025 பேருக்கு 2வது டோஸ் தடுப்பூசியும் செலுத்தப்பட்டன. இறுதி அறிக்கை இன்று நள்ளிரவு நிறைவடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748356
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கோமாரி நோய்த் தடுப்பு நடவடிக்கையாக நாடு முழுவதும் 24 கோடி கால்நடைகளுக்கு தடுப்பூசி செலுத்தப்பட்டது
கோமாரி நோய்த் தடுப்பு நடவடிக்கை தொடர்பாக இரண்டாம் கட்ட தடுப்பூசி செலுத்தப்படும் நடைமுறையின் கீழ் கோமாரி நோய்த் தடுப்பு நடவடிக்கையாக நாடு முழுவதும் 24 கோடி கால்நடைகளுக்கு தடுப்பூசி செலுத்தப்பட்டது.
இதன் முக்கிய அம்சங்கள்: கால்நடைப் பராமரிப்பு மற்றும் பால்வளத் துறை, மத்திய, மாநில, யூனியன் பிரதேச அரசுகள், நிர்வாகத்தின் இடைவிடாத முயற்சிகள் மற்றும் மிக முக்கியமாக கால்நடை உரிமையாளர்களின் ஆதரவின் காரணமாக இந்த மைல்கல் சாத்தியமானது.
இந்தத் திட்டம் 100 சதவீதம் மத்திய அரசால் நிதியளிக்கப்படுவதன் மூலம் கோமாரி நோய்க்கு எதிரான தடுப்பூசிகளை மொத்தமாக கொள்முதல் செய்து மாநிலங்களுக்கு வழங்குகிறது.
கால்நடை உரிமையாளர்கள் தங்கள் கால்நடைகளுக்கு தடுப்பூசி போட பல்வேறு தகவல், கல்வி, தகவல் தொடர்பு நடவடிக்கைகள் மூலம் விழிப்புணர்வு ஏற்படுத்தப்பட்டு, சேவையைப் பெற அருகில் உள்ள கால்நடை சுகாதாரப் பணியாளர்கள், கால்நடை மருத்துவர்களை தொடர்பு கொள்ளுமாறு கேட்டுக் கொள்ளப்படுகிறார்கள்.
மேலும் கால்நடை சுகாதாரப் பணியாளர்கள், துணை கால்நடை மருத்துவ பணியாளர்களுக்கு பயிற்சி அளிக்க ஊரக வளர்ச்சி அமைச்சகத்துடன் இணைந்து செயல்படுகிறது.
பிரதமர் அலுவலகம்
வந்தே பாரத எக்ஸ்பிரஸ் தொடக்க விழாவில் பிரதமர் நிகழ்த்திய உரையின் தமிழாக்கம்
புல்வாமா தாக்குதலில் உயிர்த்தியாகம் செய்த வீரர்களுக்கு எனது அஞ்சலியைச் செலுத்த விரும்புகிறேன். அவர்கள் நாட்டிற்கு சேவையாற்றும் போது உயிர்த்தியாகம் செய்துள்ளனர். இந்த சோகமான தருணத்தில் நானும் மற்றும் இந்திய மக்களும் அவர்களின் குடும்பத்திற்கு எங்களின் ஆழ்ந்த இரங்கலைத் தெரிவித்துக் கொள்கிறோம்.
இதுபோன்ற சதித்திட்டத்திற்கும், தாக்குதலுக்கும் 130 கோடி இந்தியர்களும் தக்க பதிலடியைத் தருவார்கள். சக்திவாய்ந்த பல நாடுகள், இந்தப் பயங்கரவாதத் தாக்குதலை வன்மையாகக் கண்டித்து, இந்தியாவிற்கு ஆதரவு அளித்துள்ளனர்.
அந்த நாடுகளுக்கு நான் நன்றி தெரிவிக்கிறேன். அனைத்து மனிதாபிமான சக்திகளும் ஒன்றிணைந்து பயங்கரவாதத்திற்கு எதிராகப் போராட வேண்டும் என்று வேண்டுகோள் விடுக்கிறேன். அனைத்து மனிதாபிமான சக்திகளும் ஒன்றிணைந்து பயங்கரவாதத்தைத் தோற்கடிக்க வேண்டும்.
அனைத்து நாடுகளும் ஒருமனதாக ஒரே குரலில் பயங்கரவாதத்திற்கு எதிராகப் போராட ஒரே திசையில் செல்லத் தொடங்கும்பொழுது, பயங்கரவாத அச்சுறுத்தல் நீடித்திருக்க முடியாது.
கடந்த நான்கரை ஆண்டுகளாக, நாங்கள் இந்திய இரயில்வே துறையின் நிலையை மாற்றக் கடுமையான உழைப்போடு மெய்யாகவே முயற்சி செய்து வருகிறோம்.
வந்தே பாரத் எக்ஸ்பிரஸ் அந்த முயற்சியின் தொடக்கமே. கடந்த சில ஆண்டுகளாக இந்தியாவில் உற்பத்தி திட்டத்தின்கீழ், பெரும் முன்னேற்றம் கண்ட துறைகளுள் இரயில்வே துறையும் ஒன்றாகும். மேலும் இரயில் பெட்டி தொழிற்சாலைகளை நவீனமாக்குதல் மற்றும் டீசல் என்ஜின்களை மின்மயமாக்குதல் போன்ற பணிகளும் நடந்து வருகின்றன. எனவே, இந்த நோக்கத்திற்காகப் புதிய தொழிற்சாலைகளும் அமைக்கப்பட்டுள்ளன.
நாங்கள் அதிகாரத்திற்கு வந்தபோது, நாட்டில் 8,300-க்கும் அதிகமான ஆளில்லா ரயில்வே கிராஸிங்குகள் இருந்தன. அதன் காரணமாக அடிக்கடி விபத்துகள் ஏற்பட்டன. அகல ரயில் பாதைகளில் உள்ளவற்றில் ஆளில்லா கிராஸிங்குகளை அகற்றுவதன் மூலம், விபத்துகளின் எண்ணிக்கையும் குறைந்துள்ளன.
நண்பர்களே,
இந்தக் குறுகிய காலத்தில் எல்லா முயற்சிகளும் இருந்த போதிலும், நாங்கள் இந்திய ரயில்வேயில் எல்லாவற்றையும் மாற்றியுள்ளோம் என நான் உரிமை கோரவில்லை. அதற்கு ஒருபோதும் நாங்கள் உரிமை கோர முடியாது. செய்வதற்கு இன்னும் நிறையவுள்ளன. இந்திய ரயில்வேயை நவீனமாக்குவதில் வேகமாக நாம் முன்னேறி வருகிறோம் என்று என்னால் நிச்சயமாக சொல்ல முடியும். அது மட்டுமின்றி, இந்த வளர்ச்சிப் பயணத்தை மேலும் ஊக்கப்படுத்துவோம் என நான் உறுதியளிக்கிறேன்.
இந்த நம்பிக்கையுடன் என் உரையை நிறைவு செய்கிறேன். அந்தத் தியாகிகளுக்கு அஞ்சலி செலுத்த என்னோடு இணைந்து கூறுங்கள்.
வந்தே மாதரம் – வந்தே மாதரம்!
வந்தே மாதரம் – வந்தே மாதரம்!
வந்தே மாதரம் – வந்தே மாதரம்!
ஜல்சக்தி அமைச்சகம்
ஜல்ஜீவன் திட்ட முன்னேற்றம் பற்றி ஜல் சக்தி அமைச்சகம் ஆய்வு
ஜல் ஜீவன் திட்டத்தின் கீழ், நாட்டில் உள்ள கிராமப்புற வீடுகள் ஒவ்வொன்றுக்கும் 2024ம் ஆண்டுக்குள், குடிநீர் இணைப்பு வழங்க, மத்திய அரசு இலக்கு நிர்ணயித்துள்ளது. இதனால் மாநிலங்கள் / யூனியன் பிரதேசங்களில், இத்திட்ட பணிகளில் ஏற்பட்ட முன்னேற்றங்கள் குறித்த ஜல்சக்தி அமைச்சகம் ஆய்வு நடவடிக்கையில் இறங்கியுள்ளது. இதற்காக இடைக்கால ஆய்வு கூட்டம் காணொலி காட்சி மூலம் நடத்தப்படுகிறது. கிராமங்களில் உள்ள வீடுகளில், குடிநீர் இணைப்பு நிலவரம் குறித்தும், இதற்காக செய்யப்பட்டுள் ஏற்பாடுகள் குறித்தும் மாநிலங்கள் விளக்கி வருகின்றன.
இன்று சிக்கிம் மாநில அரசு, ஜல்ஜீவன் திட்ட பணிகளின் முன்னேற்றம் குறித்து விளக்கியது. சிக்கிம் மாநிலத்தில் 1.05 லட்சம் கிராம வீடுகள் உள்ளன. இவற்றில் 70,525  வீடுகளுக்கு குடிநீர் குழாய் இணைப்பு வழங்கப்பட்டுள்ளது. 2022ம் ஆண்டுக்குள் 100 சதவீத குடிநீர் குழாய் இணைப்பு வழங்க சிக்கிம் திட்டமிட்டுள்ளது. சிக்கிம் மாநிலத்தில் குடிநீர் விநியோக கட்டமைப்பு நன்றாக உள்ளது. இங்கு, 411 கிராமங்களில் குடிநீர் விநியோக திட்டம் உள்ளது. எஸ்.சி/எஸ்டி பிரிவினர் அதிகம் வசிக்கும் கிராமங்கள் மற்றும் இலக்கு மாவட்டங்களில் இந்த நிதியாண்டுக்குள், குடிநீர் குழாய் இணைப்பு வழங்கும் திட்டத்தை நிறைவு செய்ய சிக்கிம் திட்டமிட்டுள்ளது. குடிநீர் விநியோகம் உள்ள கிராமங்களில், 81 கிராமங்களில் மட்டும் வீட்டுக்கு வீடு குடி நீர் இணைப்பு கொடுக்கப்பட்டுள்ளது. 211 கிராமங்களில், 7,798 குடிநீர் குழாய் இணைப்பு வழங்குவதன் மூலம் 100 சதவீத பணியை நிறைவு செய்ய முடியும். இத்திட்டத்தை விரைவில் முடிக்க சிக்கிம் திட்டமிட்டுள்ளது.
2020-21ம் நிதியாண்டில், சிக்கிம் மாநிலத்தில் ஜல் ஜீவன் திட்டத்தை அமல்படுத்த, ரூ.31.36 கோடி ஒதுக்கீடு செய்யப்பட்டது. இதில் ரூ.7.84 கோடி இதுவரை வழங்கப்பட்டுள்ளது குறிப்பிடத்தக்கது.
15வது நிதி ஆணைய மானியத்தின் கீழ், சிக்கிம் மாநிலத்துக்கு ரூ.42 கோடி ஒதுக்கீடு செய்யப்பட்டுள்ளது. இதில் 50 சதவீதத்தை, குடிநீர் விநியோக மற்றும் துப்புரவு பணிக்கு பயன்படுத்தி கொள்ள முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1666366
பிரதமர் அலுவலகம்
பிரதமர் மாண்டியா மக்களின் அன்பான வரவேற்புக்கு நன்றி தெரிவித்துள்ளார்
பிரதமர் தனது கர்நாடக சுற்றுப்பயணத்தின் ஒரு பகுதியாக இன்று மாண்டியா சென்றுள்ளார். அவருக்கு அங்குள்ள மக்கள் உற்சாக வரவேற்பு அளித்தனர்.
காணொலி ஒன்றைப் பகிர்ந்து பிரதமர் ட்வீட் செய்ததாவது:
"அருமையான வரவேற்புக்கு நன்றி, மாண்டியா!"
எரிசக்தி அமைச்சகம்
கட்டமைப்பு முதலீடு அறக்கட்டளை மூலம் இந்திய மின் பகிர்வு நிறுவனத்தின்  துணை நிறுவனங்களின் சொத்துக்கள் மூலம் வருவாய் ஈட்டுவதற்கு பொருளாதார விவகாரங்களுக்கான மத்திய அமைச்சரவை குழு ஒப்புதல்
பொருளாதார விவகாரங்களுக்கான மத்திய அமைச்சரவை குழு பிரதமர் திரு.நரேந்திர மோடி தலைமையில் நேற்று கூடியது. இதில் மின்துறை அமைச்சகத்தின் கீழ் செயல்படும் பொதுத் துறை நிறுவனமான, இந்திய மின்பகிர்வு நிறுவனத்தின் துணை நிறுவனங்களின் சொத்துக்களை, கட்டமைப்பு முதலீடு அறக்கட்டளை மூலம் பணமாக்கும் முக்கிய சீர்திருத்தத்துக்கு ஒப்புதல் அளித்துள்ளது. புதிய மற்றும் நடைபெற்றுக் கொண்டிருக்கும் கட்டுமான முதலீட்டு திட்டங்களுக்கு தேவையான நிதியைப் பெற, மின்துறையில் உள்ள ஒரு பொதுத்துறை நிறுவனம், தனது துணை நிறுவனத்தின் சொத்துக்களை கட்டமைப்பு முதலீடு அறக்கட்டளை மூலம் பணமாக்குவது இதுவே முதல் முறை.
இந்த அனுமதி மூலம் இந்திய மின்பகிர்வு நிறுவனம் தனது சொத்துக்கள் மூலம் ரூ.7000 கோடிக்கும் அதிகமான நிதியை திரட்ட முடியும். இந்த சொத்துக்கள் அனைத்தும், இந்திய மின் பகிர்வு நிறுவனத்தின் உயர் மின்னழுத்த வழித்தடங்கள் மற்றும் துணை மின் நிலையங்கள் ஆகும் . இந்த சொத்து பணமாக்கலின் மூலம் கிடைக்கும் வருமானம், இந்திய மின்பகிர்வு நிறுவனத்தின் புதிய மற்றும் நடைபெற்றுக் கொண்டிருக்கும் திட்டங்களில் பயன்படுத்தப்படும்.
பின்னணி:
மின்துறை அமைச்சகத்தின் கட்டுப்பாட்டின் கீழ் இயங்கும் பொதுத்துறை நிறுவனம் ‘பவர்கிரிட்’. இது தனது வர்த்தக செயல்பாட்டை கடந்த 1992-93ம் ஆண்டில் தொடங்கியது. தற்போது மின் பகிர்வில் முன்னணி நிறுவனமாக உள்ளது. இது தனது துணை நிறுவனங்களுடன் கட்டண அடிப்படையிலான போட்டி ஏல முறையில், நாட்டின் பல இடங்களில் மின் பகிர்வு நிறுவனங்களை வைத்துள்ளது. இந்நிறுவனம், தனது முதலீட்டுக்கு தேவையான நிதியை, தனக்குள்ள சொத்துக்கள் மற்றும் கடன் மூலமாக திரட்டிக் கொள்கிறது.
முதல்கட்டமாக இந்திய மின்பகிர்வு நிறுவனம் தனது சொத்துக்கள் மூலம் ரூ.7 ஆயிரம் கோடி நிதி திரட்டும். இதன் மூலம் கிடைக்கும் அனுபவம் மூலம், எதிர்காலத்தில், பணமாக்குதலுக்கான நடவடிக்கைகள் மேலும் மேற்கொள்ளப்படும்.
சொத்து மறுசுழற்சி என்பது முதலீட்டுக்கு தேவையான நிதியை பெறுவதற்கான மத்திய அரசின் முக்கியமான உக்தி. கட்டுமான முதலீட்டு அறக்கட்டளையின் இந்த திட்டம் உள்நாடு மற்றும் அன்னிய முதலீடுகளை ஈர்க்கும்.
(Visitor Counter : 93
சட்டம் மற்றும் நீதித்துறை அமைச்சகம்
சென்னை உயர்நீதிமன்ற நீதிபதி திரு எம் எம் சுந்தரேஷ் உள்ளிட்டோர் உச்சநீதிமன்ற நீதிபதிகளாக நியமனம்
இந்திய அரசியலமைப்புச் சட்டத்தின் 124-ஆவது பிரிவின் இரண்டாம் உட்பிரிவு தமக்கு அளித்துள்ள அதிகாரத்தைப் பயன்படுத்தி, கர்நாடக உயர்நீதிமன்ற தலைமை நீதிபதி திரு அபய் ஸ்ரீநிவாஸ் ஓகா, குஜராத் உயர்நீதிமன்ற தலைமை நீதிபதி திரு விக்ரம் நாத், சிக்கிம் உயர்நீதிமன்ற தலைமை நீதிபதி திரு ஜிதேந்திர குமார் மகேஸ்வரி, தெலங்கானா உயர்நீதிமன்ற தலைமை நீதிபதி செல்வி ஹிமா கோஹ்லி, கர்நாடக உயர்நீதிமன்ற நீதிபதி திருமதி பெங்களூர் வெங்கடராமைய்யா நாகரத்னா, கேரள உயர்நீதிமன்ற நீதிபதி திரு சுடலையில் தேவன் ரவிகுமார், சென்னை உயர்நீதிமன்ற நீதிபதி திரு எம் எம் சுந்தரேஷ், குஜராத் உயர்நீதிமன்ற நீதிபதி திருமிகு பேலா மதூர்யா திரிவேதி மற்றும் வழக்கறிஞர் திரு பமிடிகாந்தம் ஸ்ரீ நரசிம்மா ஆகியோரை உச்ச நீதிமன்ற நீதிபதிகளாக குடியரசுத் தலைவர் நியமித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749324
----
(Visitor Counter : 173
இந்திய போட்டிகள் ஆணையம்
டெக் டேட்டா கார்ப்பரேஷனை சின்னெக்ஸ் கார்ப்பரேஷனுடன் இணைக்க இந்தியா போட்டியியல் ஆணையகம் ஒப்புதல்
போட்டியியல் சட்டம் 2002, பிரிவு 31  இன் கீழ் டெக் டேட்டா கார்ப்பரேஷன்  நிறுவனத்தை, சின்னெக்ஸ் கார்ப்பரேஷன்  நிறுவனம் வாங்குவதற்கு இந்திய போட்டியியல் ஆணையகம் ஒப்புதல் அளித்துள்ளது.
போட்டியியல் சட்டம் 2002, பிரிவு 5 க்குட்பட்டு இந்த இணைப்பு நடவடிக்கை மேற்கொள்ளப்பட்டுள்ளது.
கீழ்காணும் நடைமுறைகளின் வாயிலாக இந்த நடவடிக்கை மேற்கொள்ளப்படும்:
• டைகர் பேரண்ட் நிறுவனத்துடன் முதலாவது சார்நிலையை இணைத்து, எஞ்சியிருக்கும் நிறுவனமாக டைகர் பேரண்ட் செயல்படுவது.
• இரண்டாம் சார்நிலையுடன் டைகர் பேரண்டை இணைத்து, இரண்டாம் சார்நிலை, செயல்படும் நிறுவனமாக விளங்குவதுடன் சின்னெக்ஸ் நிறுவனத்தின் நேரடி துணை நிறுவனமாகவும் செயல்படுவது.
மேல் குறிப்பிட்ட இரண்டு நடவடிக்கைகளும் மேற்கொள்ளப்பட்ட பிறகு, டைகர் ஹோல்டிங்ஸ் நிறுவனத்தின் டைகர் பேரண்ட்டின் பொதுவான பங்குகளைக் கருத்தில் கொண்டு தகுந்த அறிவிப்பை சின்னெக்ஸ் வெளியிடும்.
இந்திய போட்டியியல் ஆணையகத்தின் விரிவான ஆணை விரைவில் வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731854
-----
(Visitor Counter : 186
ஜவுளித்துறை அமைச்சகம்
மத்திய ஜவுளி அமைச்சகம் சார்பில் இந்திய தொழில்சார்ந்த ஜவுளிகள் 2047 நிகழ்ச்சி மும்பையில் பிப்ரவரி 22-24 வரை நடைபெறுகிறது
புதுதில்லி, பிப்ரவரி 17, 2023 மத்திய ஜவுளித்துறை சார்பில் மும்பையில் பிப்ரவரி 22-ம் தேதி முதல் 24-வரை தொழில் சார்ந்த ஜவுளிகள் டெக்னோடெக்ஸ் 2047 நிகழ்ச்சி நடத்தப்படுகிறது.
இந்திய தொழில்வர்த்தகசபை கூட்டமைப்புடன் இணைந்து நடத்தப்படும் இந்தநிகழ்ச்சியில், தொழில் சார்ந்த ஜவுளிகளின் வளர்ச்சி குறித்து பல்வேறு கோணங்களில் விவாதிக்கப்பட உள்ளது. தொழில் சார்ந்த ஜவுளிகள் என்பது ஆயத்த ஆடைகள் தவிர, மருத்துவம், பாதுகாப்பு, வேளாண்மை, தொழிற்சாலைகள் உள்ளிட்ட துறைகளில் பயன்படுத்தப்படும் ஜவுளிகளை உள்ளடக்கியவை.
கடந்த 2011 ஆம் ஆண்டு முதன்முறையாக டெக்னோடெக்ஸ் நிகழ்ச்சி நடத்தப்பட்டது. கொரோனாப் பெருந்தொற்று காலத்திற்குப்பிறகு முதல்முறையாக தற்போது இந்த நிகழ்ச்சி நடத்தப்படுகிறது. இதில் கண்காட்சி, மாநாடு, கருத்தரங்கம், முதலீட்டாளர்கள் விவாதம், மாநில மற்றும் மத்திய அரசுகளின் துறைசார்ந்த விவாதங்கள் உள்ளிட்டவை இடம்பெறும்.
மஹாராஷ்டிர மாநிலத்தில் நடைபெறும் இந்த நிகழ்ச்சியில், கர்நாடகா, தமிழ்நாடு, மேற்குவங்கம், மற்றும் மத்திய பிரதேசத்தை சேர்ந்த பிரதிநிதிகளும், பல்வேறு நாடுகளின் பிரதிநிதிகளும் பங்கேற்க உள்ளனர்.
தொழில்சார்ந்த ஜவுளி கண்காட்சியில் தைவான், ஜெர்மனி, ஸ்விட்சர்லாந்து, தென்கொரியா, ரஷ்யா, உள்ளிட்ட 30-ம் மேற்பட்ட நாடுகளைசேர்ந்த 150 நிறுவனங்கள் கலந்துகொள்கின்றன.
இந்தியா மற்றும் வெளிநாடுகளுக்கு இடையேயான தொழில் சார்ந்த ஜவுளியின் வர்த்தகம் மற்றும் முதலீட்டை முன்னிறுத்தியே டெக்னோடெக்ஸ் நிகழ்ச்சி நடத்தப்படுகிறது.
மத்திய வர்த்தகம், தொழில், நுகர்வோர் நலன், உணவு மற்றும் பொது விநியோகத்துறை அமைச்சர் திரு. பியூஷ் கோயல், மத்திய ஜவுளி மற்றும் ரயில்வேத்துறை இணைய அமைச்சர் திருமதி. தர்ஷனா ஜர்தோஷ் ஆகியோர் டெக்னோடெக்ஸ் நிகழ்ச்சியில் உரையாற்றுகின்றனர்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணலாம். https://pib.gov.in/PressReleasePage.aspx?PRID=1900176
VL/ES/JJ/KRS
பிரதமர் அலுவலகம்
சந்தவ்சி மற்றும் செகந்தராபாத் சம்பவங்களில் பாதிக்கப்பட்டோருக்கு பிரதமரின் தேசிய நிவாரண நிதியிலிருந்து நிவாரணம் அறிவிப்பு
சந்தவ்சி மற்றும் செகந்தராபாத் சம்பவங்களில் பாதிக்கப்பட்டோருக்கு பிரதமரின் தேசிய நிவாரண நிதியிலிருந்து நிவாரணம் வழங்கப்படும் என்று பிரதமர் திரு நரேந்திர மோடி அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் செய்தியில் கூறியிருப்பதாவது:
“சந்தவ்சி மற்றும் செகந்தராபாத் சம்பவங்களில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து ரூ. 2 லட்சம் நிவாரணத் தொகையாக வழங்கப்படும் என்று பிரதமர் திரு நரேந்திர மோடி @narendramodi அறிவித்துள்ளார். காயமடைந்தவர்களுக்குத் தலா ரூ. 50,000 வழங்கப்படும்.”
----
AD/RB/KPG
(
சிறுபான்மையினர் நலன் அமைச்சகம்
பொது அமைப்புகளில் சிறுபான்மையினர் பிரதிநிதித்துவம்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துபூர்வமாக பதில் அளித்த மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறியதாவது:
உள்ளாட்சி அமைப்புகளில் வேட்பாளர்களை மக்கள் ஜனநாயக நடைமுறைப்படி நேரடியாக தேர்வு செய்கின்றனர். ஊரக மற்றும் நகர்ப்புற உள்ளாட்டு அமைப்புகளில் சிறுபான்மையினர் பிரதிநிதித்துவத்தை மேம்படுத்த வேண்டும் என அனைத்து மாநிங்களுக்கும் பஞ்சாயத்து ராஜ் அமைச்சகம் மற்றும் வீட்டு வசதி மற்றும் நகர்ப்புற விவகாரத்துறை அமைச்சகம் அறிவுறுத்தியுள்ளது.
சிறுபான்மையினர் உட்பட சமூகத்தில் உள்ள அனைத்து பிரிவினர் மேம்பாட்டுக்கும் பல திட்டங்களை மத்திய அரசு அமல்படுத்தியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777254